Správa zo zasadnutia Pracovnej skupiny  pre mládež Rady Európskej Únie

Dátum :   08. 03. 2012
Miesto :   Rada EÚ, Brusel
Účastníci za Slovenskú republiku:  Ivan Hromada (SZ SR pri EÚ), Viliam Michalovič (Iuventa)

Agenda

1.   Schválenie agendy

2.   Informácie Predsedníctva

3.   Informácie Komisie
  
4.   Návrh záverov Rady o podpore tvorivého a inovačného potenciálu mladých ľudí
      - prezentácia a diskusia 
        =	doc. 6994/12  JEUN 16 

5.  Rôzne

Zhrnutie zasadania

Na prvom zasadaní Pracovnej skupiny pre mládež počas DK PRES bolo oznámené, že vzhľadom k tomu, že bude potrebné vypracovať stanovisko PS ku kapitole o mládeži v programe EfA, budú zasadania 26.3. a 4.4. celodenné.  COM pripomenula vysokú prioritu riešenia nezamestnanosti mladých, na ktorú poukázalo aj vyhlásenie členov Európskej rady v januári 2012. Ďalej sa venovala otázke podnikateľstva mladých ľudí a iniciatíve Príležitosti pre mladých. 

Predsedníctvo predstavilo svoj návrh záverov Rady o podpore tvorivého a inovačného potenciálu mladých ľudí. Dokument je jednou z reakcií na alarmujúco vysokú nezamestnanosť mladých ľudí v Európe. Na pracovnom trhu ako aj v spoločnosti rastie dopyt po tvorivosti, schopnosti adaptovať sa na inovácie a po pokročilých komunikačných zručnostiach, rastie tiež potreba rozvíjať flexibilitu a podnikateľské zručnosti. Okrem vyjasnenia niektorých definícií veľkú diskusiu spustilo ustanovenie, podľa ktorého sa mladí ľudia obrazne už rodia digitálne zdatní. ČŠ zatiaľ vo všeobecnosti podporujú myšlienku zriadenia expertnej skupiny na podporu tvorivosti a inovačnej schopnosti mladých ľudí, ak budú jej úlohy jasné a jej činnosť  efektívne organizovaná. 

Ako býva zvykom, raz za predsedníctvo sa PS pre mládež prihovoril zástupca Európskeho fóra mládeže (EYF). 

 

K jednotlivým bodom

1. Schválenie agendy

Agenda zasadnutia bola schválená bez zmien. 

2. Informácie Predsedníctva

Rokovanie pracovnej skupiny viedla Mette Andersen zo Stáleho zastúpenia Dánska pri EÚ. Rada ministrov pre mládež sa uskutoční 11. mája popoludní. PRES oznámilo, že vzhľadom k tomu, že bude potrebné vypracovať stanovisko PS ku kapitole o mládeži v programe EfA, budú zasadania 26.3. a 4.4. celodenné. Konferencia o mládeži a zasadanie GR pre mládež sa uskutoční 18. až 21. marca 2012, PRES stručne predstavilo program.  

3.   Informácie Komisie

COM pripomenula vysokú prioritu riešenia nezamestnanosti mladých, na ktorú poukázalo aj vyhlásenie členov Európskej rady v januári 2012. Momentálne sa tejto otázke venujú akčné tímy v 8 krajinách. Tento rok je v znamení aktívneho starnutia, medzigeneračnej solidarity, ako aj spolupráce s Čínou na poli medzikultúrneho dialógu. 3. apríla sa uskutoční konzultácia o karte „Mládeže v pohybe“, účasť treba potvrdiť do 23.3.  Ďalej sa venovala otázke podnikateľstva mladých ľudí. Podčiarkla dôležitosť vzdelávania k podnikateľstvu a pripomenula iniciatívu Erasmus pre mladých podnikateľov a Platformu o podnikateľstve mladých. Až 43% mládeže by malo záujem podnikať, tí čo povedali nie, sa buď obávajú, alebo to považujú za príliš riskantné.

COM sa  venovala iniciatíve príležitosti pre mladých. Vzhľadom k pretrvávajúcej 21% miere nezamestnanosti mladých ľudí Komisia žiada zainteresované strany, aby spojili svoje sily a podnikli kroky v boji proti nezamestnanosti mládeže. V rámci novej iniciatívy s názvom „Príležitosti pre mladých“, ktorú Komisia prijala koncom decembra 2011, sa členské štáty vyzývajú, aby pracovali na predchádzaní predčasnému ukončovaniu školskej dochádzky, pomáhali mladým ľuďom rozvíjať zručnosti požadované na trhu práce, zabezpečovali pracovné skúsenosti a praktickú odbornú prípravu na pracovisku a pomáhali mladým ľudom pri hľadaní prvého zamestnania. Komisia tiež nalieha na členské štáty, aby lepšie využívali Európsky sociálny fond, ktorý naďalej disponuje prostriedkami v hodnote 30 miliárd eur, ktoré dosiaľ nie sú pridelené na projekty. Okrem toho Komisia predložila súbor konkrétnych opatrení, ktoré sa majú financovať priamo z fondov EÚ.

4.  Návrh záverov Rady o podpore tvorivého a inovačného potenciálu mladých ľudí

Dokument je jednou z reakcií na alarmujúco vysokú nezamestnanosť mladých ľudí v Európe. Na pracovnom trhu ako aj v spoločnosti rastie dopyt po tvorivosti, schopnosti adaptovať sa na inovácie a po pokročilých komunikačných zručnostiach, rastie tiež potreba rozvíjať flexibilitu a podnikateľské zručnosti. Mala by sa  podporovať tvorivosť mladých ľudí, ich inovačná schopnosť a podnikateľské zručnosti ako nástroj aktívnej účasti na živote spoločnosti vrátane formálnych a neformálnych demokratických procesov, ako aj zvýšenie ich zamestnateľnosti. ČŠ sa okrem iného vyzývajú, aby zlepšili uznávanie zručností získaných neformálnym vzdelávaním a aby spolu s Komisiou zriadili tematickú expertnú skupinu s cieľom vymieňať si najlepšie postupy v súvislosti so spôsobmi podpory tvorivosti a inovačnej schopnosti mladých ľudí. 

Diskusia

Časť „so zreteľom na“

SE – odkaz na závery Rady o podpore kreatívnej generácie  by navrhli upraviť
SI – doplniť odkaz na závery Rady o podpore kreativity z roku 2008
BE – rozvoj kreatívneho potenciálu mládeže nie je len o ich zamestnateľnosti. Doplniť odkaz na prácu s mládežou (podobne SK)
CY – doplniť odkaz na tzv. štrasburský proces o neformálnom vzdelávaní a na iniciatívu COM o príležitostiach mládeže
PL – doplniť odkaz na odporúčanie Rady o kľúčových kompetenciách (podobne SK)
NL – venovať sa aj myšlienke celkovej participácie mladých 

Časť „uznávajú, že“

FR – nesúhlasí s uvedením flexibility v ods. 3 (podobne BE, SK)
CZ – ods. 3 sa obmedzuje na podnikateľstvo, avšak existujú aj iné časti tvorivého potenciálu mladých ľudí. Tu by spomenulo aj medzigeneračný dialóg.

Časť „domnievajú sa, že“

Veľkú diskusiu spustil ods. 6, podľa ktorého sa obrazne mladí ľudia už rodia digitálne zdatní. 

SK – doplniť „and youth work“ za slovo „organisations“ v ods. 3 (podobne BE, DE, BG); vyjasniť terminológiu formálne, neformálne vzdelávanie a informálne učenie sa, preformulovať posledné dva odseky tak, aby zneli ako konštatácie, nie výzvy; 
AT – prácu s mládežou uviesť aj v ods. 5 (podobne BE)
RO – ods. 2 by mal obsahovať odkaz na nejaký výskum alebo štúdiu
FR – prezentovalo výhrady ku Fóru mladých podnikateľov

Časť „súhlasia, že“

SK - vysvetliť, čo znamená „full participation“ (podobne EL), ak to indikuje plnú zamestnanosť, tak vypustiť, v ods. 2 bode vysvetliť, čo sa rozumie pod formálnymi a informálnymi demokratickými procesmi (podobne CZ, EE)
BE – do ods. 4 doplniť kompetencie pre občianstvo
COM – asi by bolo vhodné, aby sa niekde vyjasnil vzťah medzi podnikaním, podnikavosťou a problematikou mládeže; tiež treba vyjasniť, prečo o tom hovoríme vo vzťahu k participácii mládeže; ponúka aj dôkazy, ktoré môžu podporiť tvrdenia v texte.
Časť „vyzývajú členské štáty, aby“

PL – čo sú „menej organizované činnosti“? (ods.1) – podobne SK
SK - v ods. 2 zmeniť terminológiu na neformálne vzdelávanie a doplniť informálne učenie sa
BE – do ods. 6 doplniť odkaz na program Mládež v akcii (podobne ES)

Časť „vyzývajú členské štáty a Komisiu, aby“

ČŠ zatiaľ vo všeobecnosti podporujú myšlienku zriadenia expertnej skupiny na podporu tvorivosti a inovačnej schopnosti mladých ľudí, ak budú jej úlohy jasné a jej činnosť  efektívne organizovaná. 

Záver: Predsedníctvo predstavilo svoj návrh záverov Rady o podpore tvorivého a inovačného potenciálu mladých ľudí. Dokument je jednou z reakcií na alarmujúco vysokú nezamestnanosť mladých ľudí v Európe. Na pracovnom trhu ako aj v spoločnosti rastie dopyt po tvorivosti, schopnosti adaptovať sa na inovácie a po pokročilých komunikačných zručnostiach, rastie tiež potreba rozvíjať flexibilitu a podnikateľské zručnosti. Okrem vyjasnenia niektorých definícií veľkú diskusiu spustilo ustanovenie, podľa ktorého sa mladí ľudia obrazne už rodia digitálne zdatní. ČŠ zatiaľ vo všeobecnosti podporujú myšlienku zriadenia expertnej skupiny na podporu tvorivosti a inovačnej schopnosti mladých ľudí, ak budú jej úlohy jasné a jej činnosť  efektívne organizovaná. 

5. Rôzne

Ako býva zvykom, raz za predsedníctvo sa PS pre mládež prihovoril zástupca Európskeho fóra mládeže (EYF). Uviedol, že všetkých 27 národných pracovných skupín predložilo svoje príspevky v rámci štruktúrovaného dialógu. Dosť sa v nich polemizovalo o znížení veku na volebné právo na 16 rokov. EYF sa tejto otázke aktívne venuje. Minimálny vek pre voľby – 16 rokov  považujú za základné právo, nakoľko keď mladí začnú zarábať pred vekom 18 rokov, už platia štátu dane, čiže okrem povinností požadujú aj práva. V tomto zmysle by občianske vzdelávanie malo byť povinným predmetom na školách.  Oblasť mládeže musí byť v novom programe Erasmus pre všetkých dobre viditeľná. Spomenul aj tzv. štrasburský proces o neformálnom a informálnom vzdelávaní. 

AT sa spýtalo, či majú nejaký plán ako zapojiť neorganizovanú mládež. Zástupca EYF odpovedal, že EYF zastupuje mládežnícke štruktúry. Tieto sa však nezameriavajú len na svojich členov, ale na všetkých, pričom využívajú elektronické nástroje ale aj stretnutia s mládežou. Potrebujú k tomu však mládežnícke organizácie, tieto majú limitovaný prístup k zdrojom. K tomu potrebujú program EÚ. 

BE sa zaujímalo, či sú nejaké štúdie o volebnom práve od 16 rokov. EYF uviedlo, že AT má volebný vek od 16 rokov. Odvoláva sa na demografický vývoj, kde mladých ľudí ubúda. Existujú doktorandské štúdie, ktoré boli aj prezentované EP; Rada Európy odporučila, aby sa volebný vek  znížil na 16 rokov.  

CZ  informovalo o brožúre, ktorú vydali v rámci Európskeho roka dobrovoľníctva 2011. Obsahuje podporené projekty a príklady dobrej praxe.  

BE vyjadrilo potešenie, že návrh PRES k programu Erasmus pre všetkých sa už zaoberá mládežou osobitne. BE stále podporuje samostatný program pre mládež, preto by chceli, aby sa prerokovali aj alternatívne návrhy v rámci pracovnej skupiny (DE, FR, BE). Mali by sme sa zaoberať komitológiou, rozpočtom. 

PRES odvetilo, že horizontálne otázky budú prerokúvané vo Výbore pre vzdelávanie. K článku 10a (kapitola Mládež) bude rokovať PS Mládež a predloží stanovisko Výboru pre vzdelávanie. 

Spracovali: Ivan Hromada a Viliam Michalovič
Brusel 12.03.2012

Vysvetlenie skratiek: 

ČŠ 	  členské štáty 
EP	  Európsky parlament
COM 	  Európska komisia; zástupca Európskej komisie
PRES	  predsednícka krajina EÚ; zástupca predsedníckej krajiny EÚ
PS	  pracovná skupina
EfA        Erasmus pre všetkých
NA         národná agentúra
EYF       Európske fórum mládeže